مکی ٹی وی

مکی ٹی وی، تاریخی موضوعات پر بنائے جانے والے ڈراموں اور فلموں کو بہترین اردو میں پیش کرنے والا، پاکستان کا سوشل میڈیا پر موجود ایک مشہور چینل ہے۔
مکی ٹی وی کی بنیاد رکھنے والے افراد، محمد مکی اور محمد ابوبکر صدیق (علی یار خان) ہیں۔

سوشل میڈیا دو مختلف میڈیمز پر مشتمل پلیٹ فارم ہے.اس کا ایک حصہ پرسنل اور دوسرا پبلک ہے. اول الذکر میڈیم ذاتی پیغام رسانی کے لیے ہوتا ہے جبکہ موُخرالذکر میڈیم پر کوئی بھی اپنی رائے کا اظہار کر سکتا ہے جبکہ ہر شخص اس رائے سے اتفاق یا اختلاف کرنے کا حق رکھتا ہے. اس کی مثال فیس بک اور میسنجر ہے۔

مقاصد 
مکی ٹی وی کی اہم ترین خوبی یہ ہے کہ اس ادارے میں قومی زبان پر عبور رکھنے والے افراد کو شامل کیا گیا ہے۔۔ لہذا مکی ٹی وی کا ہر پروجیکٹ اردو زبان کی خدمت کرتا نظر آتا ہے۔

مکی ٹی وی کی کوشش ہوتی ہے کہ وہ ایسا مواد پیش کر سکے جس میں قابلِ اعتراض مناظر ہرگز نہ ہوں تاکہ صرف پاکستان ہی نہیں بلکہ دنیا بھر کے ہر مذہب و ثقافت سے منسلک لوگ، مکی ٹی وی کے پیش کیے گئے مواد کو بلا جھجک دیکھ سکیں، سن سکیں اور اس سے سیکھ سکیں۔

مکی ٹی وی 2019 کی ابتدا میں شروع کیا گیا اور اب تک کامیابی کے کئی زینے عبور کر کے اپنا ایک مقام بنا چکا ہے، الحمد للّٰہ۔

مکی ٹی وی مستقبل میں نئی کامیابیوں کے حصول کےلیے مزید قدم اٹھانے جا رہا ہے اور باقاعدہ طور پر ایک ٹی وی چینل کی طرح اپنی نشریات شروع کرنے کا ارادہ رکھتا ہے۔ 

مکی ٹی وی کی بنیاد رکھنے والے افراد، محمد مکی اور محمد ابوبکر صدیق (علی یار خان) ہیں جبکہ اب مکی ٹی وی ایک ادارے یا کمپنی کی صورت اختیار کر چکا ہے۔

مکی ٹی وی کی جانب سے پیش کردہ مواد

دریلش ارطغرل غازی 

دریلیش ارطغرل: ترکی کے پہلے قومی ٹیلی ویژن اسٹیشن، ٹی آرٹی 1 کی جانب سےدریلش ارطغرل کے نام سے  ایک ٹی وی سیریز تیار کی گئ ،  جو سلطنت عثمانیہ کے بانی، غازی عثمان خان کے والد کی زندگی پر مشتمل ہے۔۔ یہ ڈرامہ اپنی شاندار کہانی، ہدایت کاری اور اداکاری کے علاوہ شاندار اسلامی روایات دکھانے کی وجہ سے ساری دنیا میں بے حد مشہور ہوا اور بے انتہا پسند کیا گیا۔ یہ سیریز  پانچ سیزن پر محیط ہے ،سیریز کا پہلا سیزن 26 اقساط پر مشتمل ہے جبکہ پہلے سیزن کی نشریات کا آغاز   10 دسمبر 2014 کو ہوا اور اختتام 17 جون 2015 کو ہوا۔

سیریز کا دوسرا سیزن 35 اقساط پر مشتمل ہے اور اس کی نشریات کا آغاز 30 ستمبر 2015 جبکہ اختتام 8 جون 2016 کو ہوا ۔سیریز کا تیسرا سیزن 30 اقساط پر مشتمل ہے اور اس کی نشریا ت کا آغاز 26 اکتوبر 2016 جبکہ اختتام 14 جون 2017 کو ہوا۔ سیریز کا چوتھا سیزن

30 اقساط پر مشتمل ہے اور اس کی نشریات کا آغاز 25 اکتوبر 2017 کو ہوا جبکہ اختتام 6 جون 2018 کو ہوا، اس سیریز کا پانچواں اور آخری سیزن 29 اقساط پر مشتمل ہے اور اس کا آغاز 7 نومبر 2018 کو ہوا جبکہ اختتام 29 مئی 2019 کو ہوا۔

اس سیریز کو ترکش زبان میں فلمایا گیا ہے اور مختلف چینلز نے اس سیریز کو دیگر زبانوں میں متن (سبٹائٹلز) کے ساتھ نشر کیا، جن میں سرفہرست عربی ،انگریزی ،اردو اور ہندی زبان ہیں۔

مکی ٹی وی نے اس سیریز کو اردو متن (سبٹائٹلز ) کے ساتھ پیش کیا ۔

 کورولش عثمان

کورولوش عثمان: ایک ترک تاریخی ڈرامہ ہے۔۔ یہ ڈرامہ سلطنت عثمانیہ کے بانی، غازی عثمان خان کی زندگی پر فلمایا گیا ہے۔۔ یہ ڈرامہ پوری دنیا میں بیحد مشہور ہوا۔ 

مکی ٹی وی نے یہ ڈرامہ انتہائی شاندار اور بہترین اردو کے ساتھ پیش کیا ہے۔

 ایانش بیوک سلجوکلو

ایانش بیوک سلجوکلو یا پھر سلجوقیوں کا عروج:

یہ ایک ترک تاریخی ڈرامہ ہے جس میں سلجوقی سلطان ملک شاہ اور ان کے فرزند ارجمند، احمد سنجار کی زندگی پر بنایا گیا ایک شاہکار ڈرامہ ہے۔

 الپ ارسلان

الپ ارسلان: بیوک سلجوکلو یا الپ ارسلان ایک عظیم سلجوقی: یہ ڈرامہ سلطان الپ ارسلان کی زندگی پر بنایا گیا ہے۔۔ سلطان الپ ارسلان نے سلجوقی سلطنت کی بنیاد تو نہیں رکھی تھی مگر اسے بامِ عروج تک ضرور پہنچایا تھا۔۔ عروج کے اس سفر میں 1071 میں یورپی عیسائیوں سے ملاذکرت میں ہونے والی جنگ، اہم تاریخی واقعہ اور سنگ میل سمجھاتی ہے۔

 اسم سزلار

اسم سزلار  (بے نام لوگ): یہ ترک ڈرامہ دہشت گردوں کے خلاف خفیہ کاروائیوں پر مشتمل ہے۔

مکی ٹی وی یہ ڈرامہ پیش کر رہا ہے۔

 ماورا

ماورا: یہ ڈرامہ ترکی میں بنایا گیا ہے اور اس کا موضوع ایک مسلمان صوفی اور شاعر ہیں۔۔ یعنی حاجی احمد یسوی (haci ahmed yesevi) ۔

مکی ٹی وی نے بہترین اردو کے ساتھ پیش کیا ہے۔

 فلنتا مصطفی

فلنتا مصطفی: ڈرامہ سلطنت عثمانیہ کے ایک خفیہ جاسوس کی سلطنت کی خدمت پر مشتمل اہم کاروائیوں پر بنایا گیا ہے۔

مکی ٹی وی نے ترکی زبان سے بہترین انداز کے ساتھ اردو میں پیش کیا ہے۔

 قبرص میں کہیں کسی روز

قبرص میں کہیں کسی روز: بحیرہ روم کے قریب موجود قبرص میں ہونے والی جنگ پر بنایا گیا ڈرامہ ہے۔۔ جس میں جنگ کی وجوہات ، جنگ کے دوران کے حالات اور پھر قبرص کے مقامی لوگوں کے دفاع پر گفتگو کرتی کہانی فلمائی گئی ہے۔۔ یہ ایک دلچسپ اور بہترین ڈرامہ ہے۔

مکی ٹی وی نے اردو زبان میں یہ ڈرامہ پیش کیا ہے۔

 تشکیلات

تشکیلات: ترکی کی خفیہ تنظیم کے ایسے آپریشنز پر مشتمل ڈرامہ ہے جس میں ترکی کے جاسوس ۔۔ ہالیووڈ اور سی آئی اے کی طرح، بے خوف و خطر دنیا کے ہر کونے میں اپنے ملک کے خلاف بُنی جانے والی سازشوں کو بے نقاب اور ختم کرتے نظر آ رہے ہیں۔

بہترین ایکشن سیریز ہے۔

مکی ٹی وی نے یہ ڈرامہ خوبصورت اردو میں پیش کیا ہے۔

 سلطان محمد فاتح

سلطان محمد فاتح: سلطنت عثمانیہ کے سلطان اور قسطنطنیہ کو فتح کرنے والے عظیم الشان انسان ، سلطان محمد فاتح کی زندگی پر روشنی ڈالتا سسپنس اور ایکشن سے بھرپور باکمال ڈرامہ ہے۔ 

مکی ٹی وی نے یہ شاندار ڈرامہ دربار جیسی اعلیٰ ادبی اردو زبان میں پیش کیا ہے۔

کوت العمارہ:

کوت العمارہ: پہلی جنگ عظیم کے دوران جب عثمانی سلطنت اور برطانوی سامراج آمنے سامنے آئے اور ایک تاریخی جنگ ہوئی، اسی دوران برطانوی افواج کو ، عثمانی سلطنت کے ایک غیر مشہور علاقے کوت العمارہ میں انتہائی شرمناک شکست کا سامنا کرنا پڑا۔

یہ ڈرامہ برطانوی افواج کی ناکامی کی وجوہات پر روشنی ڈالتا ہے اور عثمانی سپاہیوں کی کامیابی کو دکھاتا ہے۔

ایکشن، سسپنس اور محبت کی شاندار کہانیوں پر مشتمل یہ ڈرامہ اپنے وقت میں بے انتہا مشہور ہوا اور ہر جگہ پسند کیا گیا۔

مکی ٹی وی نے یہ ڈرامہ بامحاورہ اردو کے ساتھ پیش کیا ہے۔

 داستان

داستان: سینکڑوں سالوں قبل قائم کی گئی پہلی ترکمان سلطنت یا بادشاہت کے موضوع پر بنایا گیا ڈرامہ ہے۔

یہ ڈرامہ ایکشن، محبت اور سسپنس سے بھرپور ہے، اداکاری، ہدایتکاری اور کہانی، یعنی ہر لحاظ سے پرفیکٹ ڈرامہ ہے۔

مکی ٹی وی یہ ڈرامہ بہترین اور بامحاورہ اردو کے ساتھ پیش کر رہا ہے۔

 توز کوپران:

توز کوپران: بچوں کےلیے بنایا گیا ڈرامہ ہے۔۔ اس ڈرامے میں بچوں کی دلچسپی کی ہر چیز شامل کی گئی ہے ساتھ ہی ساتھ بچوں کی تربیت کرتا شاندار ڈرامہ ہے۔

مکی ٹی وی نے یہ ڈرامہ بہترین اردو میں پیش کیا ہے

جلال الدین خوارزمی

یہ ڈرامہ ازبکستان اور ترکی کی مشترکہ پروڈکشن ہے۔۔ اور ڈرامہ کا موضوع سلطان جلال الدین خوارزمی ہیں۔۔ یہ عالم اسلام کی وہ واحد شخصیت ہیں جنہوں نے منگول سربراہ چنگیز خان کو ٹکر دی تھی اور اسے شکست کے دہانے پر پہنچایا تھا۔

اس ڈرامے میں سلطان جلال الدین خوارزمی کی زندگی دکھائی گئی ہے اور چنگیز خان کے ساتھ ان کی جنگوں میں ثابت قدمی کو موضوع بنایا گیا ہے۔

مکی ٹی وی اس ازبکستانی ڈرامے کو بہترین اردو کے ساتھ پیش کر رہا ہے۔

اہم فلمیں 

 بھیڑیوں کی وادی

بھیڑیوں کی وادی، وطن: مئی 2016 میں، ترکی صدر رجب طیب اردوان کے خلاف ہونے والی فوجی بغاوت پر مشتمل فلم ہے۔۔ یہ فلم اس بغاوت کے پس پردہ تمام واقعات پر بات کرتی ہے۔

یہ ایکشن سیریز ہے اور مکی ٹی وی نے یہ سیریز بہترین اردو میں پیش کی ہے۔

 جان فدا

جان فدا: دہشت گردوں کے خلاف کروائی کرنے والے فوجی دستے کی کہانی ہے۔۔ جس کے راستے میں بیحد مشکلات آئیں مگر وطن کےلیے جان ہتھیلی پر رہھ کر نکلنے والا یہ دستہ آخر کار کامیاب ٹھہرتا ہے۔

بنیادی طور پر یہ دستہ دہشت گردوں کے علاقے میں جہاز گر جانے کی وجہ سے زندہ بچ جانے والے پائلٹ کی تلاش میں جاتا ہے اور پھر ایک شاندار اور ایکشن۔سے بھرپور کہانی وجود میں آتی ہے۔

حقیقت واقعات سے ماخوذ واقعات پر مشتمل ڈرامہ ہے جسے مکی ٹی وی نے بہترین اردو کے ساتھ پیش کیا ہے۔

 ترک آ رہے ہیں

، انصاف کی تلوار: سلطان محمد فاتح کی جانب سے حکم ملنے پر ۔ جان ہتھیلی پر رکھ کر ۔ ظالموں کے خلاف اٹھ کھڑے ہونے والے جانبازوں کی کہانی پر مشتمل فلم ہے۔

لاجواب قسم کے واقعات پر مشتمل اس فلم کو مکی ٹی وی نے  بہترین اردو میں پیش کیا ہے۔

حوالہ جات

بیرونی روابط 

 مکی ٹی وی ویبسائیٹ